Εισαγωγή

* **Επίπεδο:** B1
* **Δεξιότητες:** Κατανόηση γραπτού λόγου, παραγωγή προφορικού λόγου
* **Θέμα(τα):** Λεξιλόγιο (μνημεία), τέχνη, γραμματική (παθητική φωνή)

Ο γρίφος

* **Λέξεις-κλειδιά**

Οι μαθητές ανακαλύπτουν διάφορα στοιχεία και επιλέγουν τη σωστή φωτογραφία από αυτές που είναι αναρτημένες.

* **Εργαλειοθήκη**

κάρτες (με στοιχεία), φωτογραφίες (με τις θεές), κινητό, υπολογιστής (για το επόμενο βήμα)

* **Περιγραφή του γρίφου**

Ξεκινώντας από ένα εμφανές σημείο ο εκπαιδευτικός τοποθετεί μια κάρτα με την παρακάτω πρόταση:

**Στοιχείο 1:**

Η κατασκευή του ξεκίνησε το 448/7 π.Χ. και τα εγκαίνια έγιναν το 438 π.Χ. στα Μεγάλα Παναθήναια. Τώρα βρείτε το Στοιχείο 2.

Στη συνέχεια οι μαθητές ψάχνουν για το δεύτερο στοιχείο, το τρίτο κλπ.

**Στοιχείο 2:**

Οι αρχιτέκτονές του ήταν ο Ικτίνος και ο Καλλικράτης. Τώρα βρείτε το Στοιχείο 3.

**Στοιχείο 3:**

Τον επισκέπτονται εκατομμύρια επισκέπτες από όλα τα σημεία της γης. Τώρα βρείτε το Στοιχείο 4.


**Στοιχείο 4:**


Θεωρείται ως το τελειότερο αρχιτεκτονικό οικοδόμημα. Τώρα βρείτε το Στοιχείο 5.


**Στοιχείο 5:**


Αποτελεί μέρος της Ακρόπολης της Αθήνας. Σε ποια θεά ήταν αφιερωμένο το μνημείο;


Οι κάρτες μπορούν να έχουν την παρακάτω μορφή:











Στη συνέχεια οι μαθητές πρέπει να βρουν την εικόνα που αντιστοιχεί στη σωστή θεά και να σκανάρουν το QR code δίπλα από την εικόνα. Αυτό θα τους αποκαλύψει το επόμενο βήμα.

Οι εικόνες είναι οι παρακάτω:









ΛΥΣΗ:

Το μνημείο είναι η Ακρόπολη. Η θεά στην οποία ήταν αφιερωμένο είναι η θεά **Αθηνά** (πρώτη εικόνα). Όταν οι μαθητές σκανάρουν το QR code της εικόνας με τη θεά Αθηνά, εμφανίζεται το μήνυμα να ανοίξουν το αρχείο στον υπολογιστή με θέμα “ΑΘΗΝΑ”. Εκεί τους δίνονται οι πληροφορίες για να συνεχίσουν.

Βοήθεια

Ο εκπαιδευτικός/game master μπορεί να βοηθήσει τους μαθητές να εντοπίσουν τα στοιχεία μέσα στην αίθουσα σε περίπτωση που δυσκολεύονται. Επίσης, σε περίπτωση που οι μαθητές δε γνωρίζουν τη σωστή απάντηση, μπορούμε να τους επιτρέψουμε να αναζητήσουν πληροφορίες στο διαδίκτυο (π.χ. σε ποια θεά ήταν αφιερωμένος ο Παρθενώνας ή ποια από τις γυναικείες μορφές ήταν η θεά Αθηνά).

Όλα τα QR codes κρύβουν κάποιο μήνυμα. Με τον τρόπο αυτό είναι απαραίτητο να ακολουθήσουν οι μαθητές όλα τα βήματα για να οδηγηθούν στο σωστό μήνυμα.

Περισσότερες πληροφορίες

Πιθανοί περιορισμοί

Οι θέσεις των καρτών με τα στοιχεία καλό είναι να μην είναι ούτε πολύ εύκολο ούτε πολύ δύσκολο να εντοπιστούν, για να κρατήσουμε το ενδιαφέρον των μαθητών. Επίσης, η γραμματοσειρά και το μέγεθός της θα πρέπει να διευκολύνουν και τους μαθητές με προβλήματα όρασης.

Αναφορές

[www.canva.com](http://www.canva.com)

<https://bit.ly/3B04E6L> (φυτογραφία θεάς Αθηνάς)

<https://bit.ly/3n7U3BP> (φωτογραφία θεάς Ήρας)

<https://bit.ly/3G4bwDO> (φωτογραφία θεάς Δήμητρας)

<https://goqr.me/>